CELEX: 62015CN0001
Language: fi
Date: 2015-01-06 00:00:00
Title: Asia C-1/15: Kanne 6.1.2015 – Euroopan komissio v. Itävallan tasavalta

2.3.2015   
            
            
               FI
            
            
               Euroopan unionin virallinen lehti
            
            
               C 73/19
            
         
      Kanne 6.1.2015 – Euroopan komissio v. Itävallan tasavalta
      (Asia C-1/15)
      (2015/C 073/26)
      Oikeudenkäyntikieli: saksa
      
         Asianosaiset
      
      
         Kantaja: Euroopan komissio (asiamiehet: P. Erlbacher ja A. Aresu)
      
         Vastaaja: Itävallan tasavalta
      
         Vaatimukset
      
      
                  —
               
               
                  on todettava, ettei Itävallan tasavalta ole noudattanut lisäpöytäkirjan (1) ja päätöksen N:o 1/80 13 artiklan mukaisia velvoitteitaan, koska se on antanut ja pitänyt voimassa sijoittautumisesta Itävaltaan ja siellä oleskelusta annetun liittovaltion lain (Bundesgesetz über die Niederlassung und den Aufenthalt in Österreich) 1 §:n 2 momentin 1 kohdan, 2 §:n 1 momentin 9 kohdan, 10 §:n 3 momentin 4 kohdan, 14 §:n, luettuna yhdessä 14 a §:n ja 14 b §:n kanssa, ja 21 §:n 1 momentin ja 21 a §:n,
               
            
                  —
               
               
                  Itävallan tasavalta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Osa sijoittautumisesta Itävaltaan ja siellä oleskelusta annetun liittovaltion lain säännöksistä on yhteensopimattomia unionin oikeuden kanssa siltä osin kuin ne koskevat Turkin kansalaisia. Kyseisiin säännöksiin sisältyy erityisesti
      
                  —
               
               
                  hakijan velvollisuus tehdä alkuperäinen maahantulohakemus toimivaltaiselle edustustolle ulkomailla ja odottaa päätöstä ulkomailla
               
            
                  —
               
               
                  21 vuoden alaikärajan vahvistaminen perheenyhdistämiseen perustuvan oleskeluoikeuden hakemiselle
               
            
                  —
               
               
                  saksankielentaidon osoittaminen oleskelulupaa koskevan alkuperäisen hakemuksen jättämisen yhteydessä ja ”kotouttamissopimuksen” käyttöönotto.
               
            Itävallan tasavallan vasta-argumentilla siitä, että se ohjeisti liittovaltion sisäministeriön kiertokirjeellä sijoittautumis- ja oleskeluasioista vastaavia viranomaisia tutkimaan tapauskohtaisesti, ovatko Turkin kansalaisten hakemukset unionin oikeuden mukaisia, ei voida korjata lisäpöytäkirjan 41 artiklan 1 kohdan ja päätöksen N:o 1/80 13 artiklan mukaisten velvoitteiden noudattamatta jättämistä.
      
         (1)  Euroopan talousyhteisön ja Turkin väliseen assosiointisopimukseen liitettyjen, 23 päivänä marraskuuta 1970 allekirjoitettujen lisä- ja rahoituspöytäkirjojen tekemisestä sekä toimenpiteistä niiden voimaan saattamiseksi 19.12.1972 annettu asetus (ETY) N:o 2760/72 (EYVL L 293, s. 1).